Les protestes als Estats Units de maig de 2020 són una sèrie de protestes que van començar inicialment a l' àrea metropolitana de Minneapolis a l'estat de Minnesota, Estats Units, però ràpidament es van estendre per tot el país. Les protestes van començar el 26 de maig del 2020, com a conseqüència de l'assassinat de George Floyd a mans de Derek Chauvin, un policia blanc que va mantenir retingut Floyd amb el genoll al coll durant 8 minuts i 46 segons mentre el detenia la nit anterior.